kui ma isegi täpselt teaks. ta polegi millegi konkreetse jaoks mõeldud, aga viimaste sissekannete juures on mul tunne tekkinud, et nad on kuidagi liiga ekstravertselt  eesmärgipärased ja informeerivad. mis mulle oma blogi juures rohkem meeldiks, oleks eesmärgipäratu ja introvertne info tekitamine, mitte eesmärgipärane info vahendamine. udune sõnastus, aga ega seda ei peagi tõsiselt võtma. tegelikult ma ei tea, milleks üldse blogisid peetakse, enda oma hakkasin tegema muu hulgas ka uudishimust, et mis see blogi on - kas ta näitab mulle, mis ta on, kui ma teda pidama hakkan? kas blogi pidamine on nagu päeviku pidamine või nagu kassi pidamine (see kõlab üsna totakalt, aga ma mõtlen seda  tegelikult tõsiselt)?